กรมอุทยานฯ มั่นใจพ้นบัญชีดำค้างาช้าง
แจงไซเตสยกแรก-คลอด ก.ม.2 ฉบับบังคับใช้ ม.ค.นี้ บุกจับยึดผลิตภัณฑ์ช้าง,นายนิพนธ์ โชติบาล อธิบดีกรมอุทยานแห่งชาติ สัตว์ป่า และพันธุ์พืช เปิดเผยว่า กรณีคณะกรรมการบริหารอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) หรือไซเตส ขอให้ประเทศไทยปรับปรุงแก้ไขการควบคุมงาช้างผิดกฎหมายและให้ส่งรายงานผลดำเนินการครั้งแรกภายในวันที่ 15 ม.ค.นี้ และครั้งต่อไปวันที่ 31 มี.ค. หากไม่ดำเนินการ จะถูกระงับการค้าสัตว์ป่าและพืชป่าตามบัญชีไซเตส ซึ่งกระทบต่อเศรษฐกิจของประเทศคิดเป็นมูลค่าไม่น้อยกว่า 37,000 ล้านบาทนั้น ขณะนี้ ไทยมีการดำเนินงานคืบหน้าไปมาก โดยมีการออกกฎหมายหลัก 2 ฉบับ คือ พ.ร.บ.งาช้าง และการแก้ไขเพิ่มเติม พ.ร.บ.สงวนและคุ้มครองสัตว์ป่า เพื่อควบคุมการค้าและการครอบครองงาช้างในประเทศไทย ขณะนี้เหลือเพียงขั้นตอนการลงพระปรมาภิไธยและประกาศใช้เป็นกฎหมาย คาดว่าสามารถบังคับใช้ได้ภายในเดือน ม.ค.นี้,อธิบดีกรมอุทยานฯกล่าวต่อว่า นอกจากนี้ ยังมีการเตรียมการยกร่างกฎหมายลำดับรองที่จำเป็นไม่น้อยกว่า 5 ฉบับ อาทิ กฎกระทรวงทรัพยากรธรรมชาติและสิ่งแวดล้อม กำหนดให้ช้างแอฟริกาเป็นสัตว์ป่าคุ้มครอง เพื่อสกัดการค้างาช้างข้ามชาติ การจัดทำทะเบียนข้อมูลการค้างาช้างและทะเบียนการครอบครองงาช้าง เพื่อรวบรวมข้อมูลงาช้างของประเทศไทยในความครอบครองของประชาชนและที่ทำการค้าซึ่งขณะนี้อยู่ระหว่างดำเนินการ ขณะเดียวกัน ยังมีการปรับปรุงระบบทะเบียนข้อมูลงาช้างของกลาง รวมทั้งจับกุมผู้กระทำผิด ตรวจยึดงาช้างและผลิตภัณฑ์จากงาช้างและยังมีการแลกเปลี่ยนข้อมูลบัญชีดำผู้กระทำผิดด้านสัตว์ป่าและพืชป่า 139 คน จาก 36 ประเทศผ่านตำรวจสากล,นายนิพนธ์กล่าวอีกว่า ขณะนี้กรมอุทยานฯ นำเสนอรายงานสรุปความก้าวหน้าการดำเนินงานตามแผนปฏิบัติการงาช้างแห่งประเทศไทยต่อสำนักเลขาธิการไซเตสครั้งที่ 1 แล้ว เชื่อว่าผลจากการดำเนินงานจะทำให้ไซเตสและนานาชาติเกิดความเข้าใจและเชื่อมั่นว่าประเทศไทยมีความจริงจังในการควบคุมและปราบปรามการลักลอบค้างาช้างผิดกฎหมาย ซึ่งจะเป็นผลดีต่อภาพลักษณ์ของประเทศ และถูกถอนรายชื่อออกจากการเป็นประเทศที่ถูกจับตามองในปัญหาเรื่องดังกล่าวได้อย่างแน่นอน.
นายนิพนธ์ โชติบาล อธิบดีกรมอุทยานแห่งชาติ สัตว์ป่า และพันธุ์พืช เปิดเผยว่า กรณีคณะกรรมการบริหารอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES)
นิพนธ์ โชติบาล,ผลิตภัณฑ์ช้าง,สูญพันธุ์,สัตว์ป่า,พืชป่า,ช้างแอฟริกา,ช้าง,งาช้าง